|  |
| --- |
| **Salaspils novada sociālais dienests, reģistrācijas numurs 90001262884, izsludina atklātu konkursu uz vakanto sociālā darbinieka/speciālista darbam ar jauniešiem amata vietu darbam uz nenoteiktu laiku.** |
| **Galvenās prasības pretendentam:**   * augstākā izglītība sociālajā darbā vai karitatīvajā sociālajā darbā, vai pedagoģijā, vai citā saistītā jomā; * vismaz 3 gadu pieredze darbā ar bērniem vai jauniešiem; * pieredze darbā ar Sociālās palīdzības un sociālo pakalpojumu administrēšanas programmu (SOPA); * pārzināt dokumentu noformēšanas noteikumu prasības (ievērojot konfidencialitātes principus); * vēlams, apgūta metodika sociālajā darbā ar jauniešiem; * vēlama pieredze projektu izstrādāšanā un realizācijā; * teicamas prasmes darbā ar datoru (spēt pilnvērtīgi izmantot lietojumprogrammas t.sk. interneta resursus) un biroja tehniku; * prasme plānot un organizēt savu darbu, spēja skaidri paust savu viedokli; * prasme strādāt komandā un veicināt sadarbību, uzņemties iniciatīvu un atbildību; * spēja ātri un patstāvīgi pieņemt lēmumu nestandarta situācijā; * teicamas valsts valodas zināšanas, svešvalodas zināšanas tiks uzskatītas par priekšrocību; * labas komunikācijas, empātijas un klausīšanās prasmes. |
| **Galvenie pienākumi:**   * identificēt klienta sociālās problēmas, vadīt to risināšanas gaitu, piesaistot nepieciešamos resursus un koordinēt dažādu jomu speciālistu atbalsta apjomu; * sastādīt klientu sociālās rehabilitācijas programmas, vienojoties ar klientu par viņa līdzdalību programmas īstenošanā; * veikt uzvedības sociālas korekcijas un sociālās palīdzības programmu izstrādi atbilstoši mērķa grupai, sekot programmas izpildei; * veikt sociālo darbu ar ārpusģimenes aprūpē esošiem bērniem un jauniešiem, atbilstoši normatīvajos aktos noteiktajam; * organizēt bērnu un jauniešu vecumam atbilstošus informatīvus un izglītojošus pasākumus, lai veidotu jauniešu izpratni par darba dzīvi, karjeras izvēli un neformālo izglītību. * informēt un konsultēt jauniešus par viņu tiesībām uz sociālajiem pakalpojumiem un sociālo palīdzību un par to realizācijas iespējām, kā arī līdzdarbības pienākumiem sociālo pakalpojumu un sociālās palīdzības saņemšanā; * izvērtēt jauniešu sociālo situāciju, ja nepieciešams, apmeklēt ģimeni dzīvesvietā vai atrašanās vietā un vienoties par sociālo problēmu, kuras risināšanai nepieciešams atbalsts; * veikt risku novērtēšanu ģimenēs, kurās ir jaunieša attīstībai nelabvēlīgi apstākļi; * sociālo gadījumu risināšanā apzināt un piesaistīt nepieciešamos resursus, ievērojot sociālā darba specifiku dažādās prakses jomās; * veikt sociālā gadījuma vadības procesa dokumentēšanu un datorizētu uzskaiti; * strādāt ar vienoto pašvaldības sociālās palīdzības administrēšanas elektronisko sistēmu (SOPA) u.c. sistēmām. |
| **Pretendenta iesniedzamie dokumenti:**   * motivēta pieteikuma vēstule; * Curriculum Vitae; * izglītību un citu pretendenta kvalifikāciju apliecinošu dokumentu kopijas; * dokumenta kopija, kas apliecina valsts valodas prasmi, ja izglītība nav iegūta valsts valodā. * dokumentus ar norādi – Amata konkursam “Sociālais darbinieks/speciālists darbam ar jauniešiem” līdz 2025. gada 30. aprīlimlūdzam iesniegt:  1. pa pastu vai klātienē Salaspils novada sociālajā dienestā Kalnu ielā 2, Salaspilī; 2. pa e-pastu [socialais.dienests@salaspils.lv](mailto:socialais.dienests@salaspils.lv)  * Sazināsimies ar kandidātiem, kuri būs iekļauti atlases otrajā kārtā. Vakancei atbilstošākie pretendenti tiks uzaicināti uz darba interviju. Tālrunis 67976815. |
| **Piedāvājam:**   * pilnu darba laiku; * draudzīgu, saprotošu kolektīvu; * profesionālās pilnveides iespējas; * stabilu atalgojumu no 1650 līdz 1820 *euro* mēnesī, sociālās garantijas, t.sk. veselības apdrošināšanu pēc pārbaudes laika, atvaļinājuma pabalstu un papildatvaļinājumu atbilstoši normatīvajos aktos noteiktajam. |
| *Pretendenta personas datu apstrādes pārzinis ir Salaspils novada pašvaldības iestāde “Salaspils novada sociālais dienests”, reģistrācijas Nr.*[*900012*](callto:9000002400)*62884, kontaktinformācija: Kalnu iela 2, Salaspils, Salaspils novads, LV-2121. Salaspils novada domes datu aizsardzības speciālista kontaktinformācija: datu.aizsardziba@salaspils.lv. Pretendentu personas datu apstrādes mērķis: nodrošināt vakantā amata pretendentu atlases procesu normatīvajos aktos noteiktajā kārtībā un izvērtēt attiecīgo pretendentu atbilstību amata prasībām.*  *Pretendentu datu apstrādes tiesiskais pamats: pretendenta informācijas un datu iesniegšana uzskatāma par pretendenta piekrišanas apliecinājumu iesniegto personas datu apstrādei nolūkā, kādā tie tika iesniegti. Pretendents ir atbildīgs par informācijas un personas datu saturu un apjomu, ko viņš norāda un iesniedz atlases procesā. Pretendents ar personas datu apstrādes politiku (Privātuma politika) iepazīties var Salaspils novada pašvaldības interneta vietnē* [*http://www.salaspils.lv/privatums-politika*](http://www.salaspils.lv/privatums-politika) |